Apa habar pian sabarataan? Mudahan sehatan
lawan selamatan haja sabarataan lah. Perkenalakan dahulu, ulun Winda. Anggota
hanyar di FBB, wan ini tulisan pertama ulun gasan Banjar Corner.
Bahan pandiran yang ulun akan bahas hari ini
adalah topik yang kawa meolah pian seberataan bahagia ditanggal seini, yaitu
Liburan. Huaaaaa.....!!!
Kemana
kita liburannya?
Nah, ulun handak merekomendasi akan sebuting pantai nang bagus di Banua kita ini yaitu, Pantai Tanjung Dewa. Suah kah sudah pian mendangar ngaran Pantai
Tanjung Dewa nginih? Atau jangan-jangan pian sudah suah kesini?
Nah, bagi pian nang sudah suah kesini kita
kompak dahulu.
Bagi nang balum, dari pada pian putar-putar di
Mall haja baik pian atur rencana tulakan ke sini haja.
Yuk kita cari tahu kayapa garang Pantai
Tanjung Dewa nih..
Pantai Tanjung Dewa
Pantai ini andakannya ada di Kec. Penyipatan ,
Kab. Tanah Laut, Kalimantan Selatan, parak lawan Pantai Batakan. Amun pian naik
sepeda motor dari Banjarmasin jaraknya kawa ditempuh ±3 Jam, tergantung
seberapa kuat pian meng-gas nya ja lagi.
Mun
ketuju meng-gas lakas sampai, ya kalo?
Imbah sampai disana, pian kawa malihat Pantai
Tanjung Dewa nih balain sadikit dari kebanyakan pantai nang ada di Kalimantan
Selatan. Amun di Pantai lain kita biasanya malihat pasir di sepanjang bibir
pantai, Nah, di Tanjung Dewa nih kita disuguhakan pemandangan karang-karang
nang keliatan eksotis banar, S
elain itu di sepanjang bibir pantai nya jua
bejejer pohon nyiur nang menambah bagusnya pantai Tanjung Dewa ini.
Balum lagi pemandangan gunung-gunung yang
bejejer dari jauh, pokoknya bagus banar tu pang, lawan jua suasananya nang sunyi meolah kita marasa,
ini pantai kita sorangan.
Warna banyu nya kada
talalu bewarna biru wan tekananya sadikit karuh tapi banyunya tetap barasih.
Dari Pantai Tanjung Dewa nih pian kawa malihat Pulau diseberangnya yaitu “Pulau
Datu”. Amun pian handak kasitu biasanya penduduk di situ hakun haja meantarakan
asal cocok lawan ongkosnya, kisaran harga menyewa kelotoknya biasanya sekitar
Rp.70.000,-/kelotok.
Nah jar orang sana waktu nang paling pas ke
Tanjung Dewa nih mulai sore ke malam hari soalnya andakan Pantai Tanjung
Dewa yang ada di sebelah barat nih pas banar gasan malihat matahari tinggalam. Lwan jua sore hari urang sana mulai kaluaran gasan manangkap atau meunjun
iwak.
Amun pian handak ka sini, ulun saranakan pian
menyiapakan makanan lawan tikar sorang gasan wadah istirahat. Soalnya di pantai
ini kadada orang yang meinjamakan tikar atawa tenda gasan pian benaung. Amun
makanan ada haja pang acil-acil yang bewarungan diparak pintu masuk tapi kada
sebanyak di pantai nang lain.
Kayapa? Tertariklah sudah pian mendatangi
pantai nginih..?? Ayo kita jelajahi banua kita sorang. Karena
di Kalimantan Selatan banyak jua wisatanya nang kada kalah kayak banua orang.
Penulis : Winda Ayu Lestari (http://www.windaayylest.com)
bjn_Latn bjn_Latn bjn_Latn bjn_Latn bjn_Latn ind_Latn ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn dyu_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn